作者:劉之才
標題:賀新郎
內容:蒼蘚粘溪路。帳山君、け然羽化，夢魂何許。曾約秋雲縈客袖，舞傍吟皋硯塢。矯清唳、裂穿雲宇。江碧空濛無處問，問孤山、梅底人知否。煙夜永，耿心語。瑤華一去成幽阻。倚修篁、抱琴愁絕，天寒日暮。城郭悲歌華表恨，此事銷凝千古。有招隱、小山能賦。蕙帳空兮誰夜怨，算課騷、讀易俱悽楚。步深窈，墮松露。